open-index/open-wikipedia-markdown huggingface dataset:
Herning

**Herning** on Tanskassa Keski-Jyllannin alueella sijaitsevan Herningin kunnan keskustaajama. Vuoden 2012 alussa taajamassa oli 46&nbsp;873 asukasta.

Ympäröivien nummien raivaaminen pelloksi sai sen kasvamaan uneliaasta maalaiskylästä kauppalaksi 1870-luvulla. 
Herning on myös entinen kaupunki, mutta vuonna 1970 Tanskassa luovuttiin kaupunkikäsitteestä.

Herning on Kangasalan ystävyyskunta.

## Urheilu
Herningin tunnetuin urheiluseura on jalkapallon Superliigassa pelaava FC Midtjylland. Joukkue pelaa kotiottelunsa MCH Arenalla.

## Lähteet

## Aiheesta muualla

* Herningin kunnan kotisivut
Freelance-graafikot

**Freelance-graafikot** (lyhyesti *Friikut*) on suomalainen graafisen suunnittelun ja visuaalisen viestinnän freelance-ammattilaisten yhdistys, joka kokoaa yhteen itsenäisiä suunnittelijoita, kuvittajia ja animaation- sekä liikkuvan kuvan tekijöitä. Yhdistys toimii ammatillisen yhteisön, tapahtumien, koulutusten ja näyttelyiden järjestäjänä sekä tukee jäsentensä verkostoitumista ja ammatillista kehittymistä. Yhdistys jakaa jäsenilleen myös apurahoja sekä toimii keskustelufoorumina alan ammatillisten ja sopimus- ja tekijänoikeuskysymysten käsittelyssä. Toimintaa rahoitetaan jäsenmaksuilla ja Kopioston jakamilla tekijänoikeuskorvauksilla. Freelance-graafikoilla on ollut useiden vuosien ajan edustaja Suomen kirjataiteen komitean Vuoden kaunein kirja -valintaraadissa. Jäseniä on noin 260. 

## Historia
Freelance-graafikot on perustettu vuonna 1975 freelance-työtä tekevien visuaalisen viestinnän tekijöiden yhdyssiteeksi, ja se toimii vuonna 1968 perustetun **Freelance Ohjelmatyöntekijät FOT ry -yhdistyksen** alaisuudessa. fot.fi 

Vuonna 2025 Freelance-graafikot vietti **50-vuotisjuhlaansa mittavalla näyttelyllä ja joulumyyjäisillä Helsingin Kaapelitehtaan Puristamossa**, jossa esillä oli lähes 50 jäsenen teoksia. Tapahtuma sai huomiota mediassa visuaalisen viestinnän monipuolisuudesta, näyttelyn laadukkaasta tarjonnasta ja jäsentensä korkeasta ammattitaidosta. 

## Lähteet
* Freelance-graafikot 

### Viitteet
Fritz Sack

**Fritz Sack** on saksalainen jalkapallovalmentaja. Hän toimi kauden 1950–1951 DDR-Oberligassa pelanneen Dynamo Dresdenin päävalmentajana. Sack valmensi seuran neljänneksi.

## Lähteet
Luettelo televisiosarjan Ankronikka jaksoista

*[[Ankronikka]]* () on Walt Disney Companyn tuottama piirrossarja, jota esitettiin vuosina 1987–1990.

Alla on luettelo kaikista sarjan jaksoista alkuperäisellä kielellä. Joidenkin jaksojen kohdalla on myös suomenkielinen nimi jaksolle. Koska kaikki suomenkieliset nimet eivät ole varmoja, niin ainakin osassa Carl Barksin tarinoihin perustuvissa jaksojen nimissä se on suomennettu siten, kuin kyseinen Barksin tarinakin.

## Jaksot
### Ensimmäinen tuotantokausi (1987–1988)

### Toinen tuotantokausi (1988–1989)

### Kolmas tuotantokausi (1989–1990)

### Neljäs tuotantokausi (1990)
}
 |yhteenveto = Pojat hajottavat Roopen vanhan kellon ja vievät sen tohtori Kellopelille korjattavaksi. Roope odottelee lääkärin tarkastuksen tuloksia. Kun tohtori soittaa, Roope kuvittelee hetkensä koittaneen.
 |viivan_väri = 2e6d65
}}

|}

## Carl Barksin tarinoihin perustuvat jaksot

## Ankronikka DVD-julkaisut

VOLUME 1:
* Aku valtaistuimella
* Vahvakäsi
* Lampun henki
* Hotelli Outoankka
* Rahakato
* Tsingis-khanin kadonnut kruunu

VOLUME 2:
* Super-Sulo
* Lentäjä-ässä
* Paljon melua Roopesta
* Heimo Huiman sisällissota
* McAnkan linnan kirous
* Kankkulan kaivoon
* Kapteeni Ankka ja valkoinen valas
Kurt Kresse

**Kurt Kresse** (s. 15. lokakuuta 1919) oli saksalainen jalkapalloilija ja jalkapallovalmentaja.

## Ura
Kresse pelasi ZSG Altenburg-Nordissa vuosina 1949–1950. Hän siirtyi tämän jälkeen kahdeksi kaudeksi SG Deutsche Volkspolizei Weimariin. Lopetettuaan pelaajauran Kresse siirtyi Dynamo Dresdenin apuvalmentajaksi vuosiksi 1956–1957. Hän onnistui nostamaan seuran DDR-Ligaan.

## Lähteet
Kokkolan kaupunginteatteri

**Kokkolan kaupunginteatteri** on Kokkolan Teatteritalo Vartiolinnassa toimiva ammattiteatteri. 

Teatteri sai alkunsa vuonna 1905 Kokkolan Työväen Yhdistyksen näytelmäseurana. Vuonna 1920 näytelmäseura vaihtoi nimensä Kokkolan Työväen Näyttämöksi. Vuonna 1938 Kokkolaan perustettiin toinenkin suomenkielinen teatteri, Kokkolan Näyttämö. Teatterit yhdistettiin vuonna 1947 Kokkolan Yhteisteatteriksi, joka vaihtoi nimensä vuonna 1949 Keski-Pohjanmaan Maakuntateatteriksi. Vuonna 1961 perustettiin Kokkolan kaupunginteatteri.

Arkkitehti Ole Gripenbergin suunnittelema kaunis, ”Pompejin punaiseksi” maalattu Vartiolinna edustaa 1920-luvun klassistista arkkitehtuuria puhtaimmillaan.  Kokkolan kaupunginteatterin kotina tunnetun rakennuksen on alun perin rakennuttanut Keski-Pohjanmaan Suojeluskuntajärjestö keskustalokseen. Talo valmistui ennätysajassa: peruskivi muurattiin 12.5.1927 ja kymmenvuotiaan Suomen itsenäisyyspäivää vietettiin juhlasalissa 6.12.1927.

Teatteritoimintaa on Vartiolinnassa ollut aina 1930-luvulta alkaen, jolloin talo toimi Kokkolan Näyttämön tyyssijana. Ensimmäinen kokoillan näytelmä ”Espanjan kärpänen” sai ensi-illan Vartiolinnan juhlasalissa tammikuussa 1932.

Kokkolan kaupunginteatterin toiminnanjohtajana vuodesta 2025 alkaen on toiminut Irene Nygård ja taiteellisena johtajana 1.9.2024 alkaen Kimmo Virtanen. 

## Teatterin johtajia

*Niilo Kuukka (1957–1962)
*Esko Poikonen (1967–
*Esko Vuorio (1976–1977)
*Erkki Aura (1977–1979)
*Eero Siren (1979–1982)
*Jukka-Pekka Rotko (1982–1984)
*Seppo Rantonen (1984–1987)
*Jukka-Pekka Rotko (1987–1990)
*Liisa Isotalo (1990–1993)
*Untamo Lepola (1993–1996)
*Ossi Räikkä (1996–1999)
*Jari Ålander (1999–2001)
*Jukka-Pekka Rotko (2001–2006)
*Anu Hälvä & Petteri Sallinen (2007–2009)
*Ari-Pekka Lahti & Jarkko Lahti (2009–2012)
*Sini Pesonen (2012–2015)
*Juha Vuorinen (2015–2020)
*Juha Luukkonen (2020–2023)
*Jouni Leikkonen (2023-2024)

## Näyttelijöitä ja ohjaajia
*Kerttu Juusola (1983–)
*Anna-Maija Ollikainen (1983–)
*Esko Rissanen (1983–)
*Tuomas Vuorinen (ohjaaja, 1984–)

## Lähteet
* Suomen teatterit ja teatterintekijät 1983, 1993, Teatterit ja teatterintekijät 2005

### Viitteet

## Aiheesta muualla
* Kokkolan kaupunginteatterin verkkosivut
Minskin keskusrautatieasema

**Minskin keskusrautatieasema** eli **Minskin matkustajaliikenteen keskusasema** (, ) on rautatieasema Valko-Venäjän pääkaupungissa Minskissä. Asema on sekä Minskin lähiliikenteen junien että maan pikajunaliikenteen keskusasema. 

## Historia

Minskin ensimmäinen rautatieasema oli Venäjän tsaarin Aleksanteri II aikana Vilna–Minsk-radan äärelle 1870-luvun alkupuolella rakennettu *Vilnan asema* (, ). Tämä rata jatkui edelleen Vilnasta Itämeren rannalle Liepājaan ja kaakossa Romnyyn, joka sijaitsee nykyisen Sumyn alueella Ukrainassa. Aluksi asemarakennelmat olivat puusta, mutta 1890 tilalle rakennettiin kivinen asemarakennus. Toisen maailmansodan aikana asemanseutu rakennuksineen tuhoutui. Vuosina 1948–1956 Minskin rautatieaseman aukiosta rakennettiin arkkitehti B. Rubanenkon johtaman suunnittelijaryhmän johdolla mahtipontinen Neuvostoliiton paraatiportti länteen.  

Nykyinen matkustajaliikenteen keskusasema ympäristön maisemointeineen rakennettiin vuosina 1992–2001 arkkitehti Viktar Kramarenkan suunnitelmien pohjalta. Itse asemarakennus valmistui 2000. Asemarakennukseen kuuluu neljä maanpäällistä ja yksi maanalainen kerros. 

## Liityntäliikenne
Aseman naapurina samalla Rautatieaseman aukiolla sijaitsee **[[Keskuslinja-autoasema (Minsk)|Minskin keskuslinja-autoasema]]**.  Asemalta on pääsy myös läheiselle Itsenäisyyden aukiolla sijaitsevalle Minskin metron **Leninin aukion asemalle** (, .

## Lähteet

## Aiheesta muualla

* Минское отделение Белорусской железной дороги - Выберите станцию -  Minskin lähijunien sivusto reitteineen ja joidenkin asemien aikatauluineen - Klikkaa kaaviosta asemaa sen aikataulun saamiseksi (Valko-Venäjän rautateiden Minskin osasto) 
*Valko-Venäjän juna-aikatauluja (karttavalikon kautta)  
* Kaukoliikenteen junia Minskin keskusasemalle/-lta  (poezda.net)
* Kaukoliikenteen juna-aikatauluja Minskin keskusasemalle  (rasp.yandex.ru)
* Venäjän rautateiden matkustajaliikenteen sivut, sis. aikatauluhaku  (rzd.ru)
* Valko-Venäjän rataverkon kartta 

* Valokuvia Valko-Venäjän rautatieasemista ja radoista (railwayz.info) 
* Aseman historiaa
Homo EP

**Homo EP** (SOFCS 007) on suomalaisen laulaja-lauluntekijä Jukka Takalon CD-EP, joka julkaistiin 28. huhtikuuta 2010. 

Idean levyn *Jokainen on vähän homo* -kappaleeseen Takalo sai esimerkiksi internetissä liikkuvista suvaitsevaisuus- ja rasismikeskusteluista. "Homo" -sanaa kappaleella ovat huutamassa mm. Kauko Röyhkä ja Radiopuhelimien J.A. Mäki.

EP:n kannet suunnitteli Muodin huipulle -ohjelmasta tuttu Antti Putkonen.

## Kappaleet
Sävellykset ja sanoitukset Jukka Takalo.

#
#
#
#

## Aiheesta muualla
* Kappaleen musiikkivideo
* Levy-yhtiön esittely
*
Ronny Teuber

**Ronny Teuber** (s. 1. syyskuuta 1965) on saksalainen jalkapallomaalivahti. Hän pelasi pääosan urastaan, 110 Oberliga-ottelua, Dynamo Dresdenin paidassa. Itä-Saksan nuorten jalkapallomaajoukkueessa hän pelasi 15 ottelua, ja aikuisten joukkueessa yhden ottelun Kuwaitia vastaan.

## Lähteet
Machiko Kyō

**Machiko Kyō** (25. maaliskuuta 1924 Osaka, Japani – 12. toukokuuta 2019 Tokio, Japani) oli japanilainen näyttelijä, joka tuli tunnetuksi 1950-luvulla. Hänet palkittiin suomalaisella Jussi-palkinnolla parhaasta ulkomaalaisesta naisnäyttelijästä elokuvasta *[[Helvetin portti (elokuva)|Helvetin portti]]* (*Jigokumon*, 1953). Hän oli ehdolla Golden Globe -palkintoon parhaasta naispääosasta musikaali- tai komediaelokuvassa vuonna 1957 elokuvasta *[[Elokuun teehuone (elokuva)|Elokuun teehuone]]* (*The Teahouse of the August Moon*), jossa hänen vastanäyttelijöinään olivat Marlon Brando ja Glenn Ford. Hänet muistetaan kuitenkin ehkä parhaiten Akira Kurosawan läpimurtoteoksesta *[[Rashomon – paholaisen temppeli]]* (1950) ja Kenji Mizoguchin elokuvassa *[[Ugetsu – kalpean kuun tarinoita]]* (1953). Ennen elokuvauraa hän toimi tanssijana 1940-luvulla.

Machiko Kyō sai naispääosastaan elokuvassa *[[Helvetin portti (elokuva)|Helvetin portti]]* ulkomaisen Jussi-palkinnon vuonna 1957. Vuonna 2017 hänet palkittiin Japanin elokuva-akatemian elämäntyöpalkinnolla. 

Kyō kuoli sydämen vajaatoimintaan 95-vuotiaana sairaalassa Tokiossa 12. toukokuuta 2019.

## Lähteet

## Aiheesta muualla

*Machiko Kyōn muistokirjoitus Helsingin Sanomissa
Rolf Kukowitsch

**Rolf Kukowitsch** () oli saksalainen jalkapallovalmentaja.

Vuonna 1951 hän toimi DDR-Oberligassa pelanneen FC Sachsen Leipzigin päävalmentajana. Syyskuussa 1951 hän siirtyi Dynamo Dresdenin päävalmentajaksi, mutta sai kauden lopussa potkut. Kauden 1951–1952 lopun Kukowitsch toimi FC Erzgebirge Auen päävalmentajana. Vuonna 1955 hän toimi Chemnitzer FC:n päävalmentajana.
Gruotila

**Gruotila** on Lohjan 15. kaupunginosa. Omakotitalovaltaisella alueella on myös rivitaloja sekä leikkipuistoja. 

Gruotilan Ojaniitussa toimii alakoulu, joka korvasi käytöstä poistuneen Nummentaustan viipalekoulun.

## Lähteet
NBA Live

**NBA Live** on EA Sportsin tuottama ja julkaisema koripalloaiheinen videopelisarja. Pelisarjan ensimmäinen osa *[[NBA Live 95]]* julkaistiin vuonna 1994. Vuonna 2011 pelin nimenä oli poikkeuksellisesti *NBA Elite 11*. Sarjan kilpailijana on 2K Sportsin NBA 2K -pelisarja.

Pelisarjan osa *NBA Live 13* peruuntui.

## Sarjan osat
* *[[NBA Live 95]]*
* *[[NBA Live 96]]*
* *[[NBA Live 97]]*
* *[[NBA Live 98]]*
* *[[NBA Live 99]]*
* *[[NBA Live 2000]]*
* *[[NBA Live 2001]]*
* *[[NBA Live 2002]]*
* *[[NBA Live 2003]]*
* *[[NBA Live 2004]]*
* *[[NBA Live 2005]]*
* *[[NBA Live 06]]*
* *[[NBA Live 07]]*
* *[[NBA Live 08]]*
* *[[NBA Live 09]]*
* *[[NBA Live 10]]*
* *[[NBA Elite 11]]*
* *[[NBA Live 14]]*
* *[[NBA Live 15]]*
* *[[NBA Live 16]]*
* *[[NBA Live Mobile]]*
* *[[NBA Live 18]]*
* *[[NBA Live 19]]*

## Katso myös
* NBA 2K

## Lähteet

## Aiheesta muualla
* Virallinen sivusto 
* Pelisarja MobyGamesissä
Kuvittajat

**Kuvittajat ry** on suomalainen yhdistys, jonka tavoitteena on edistää suomalaisen kuvituksen asemaa ja tukea kuvittajia ammatissaan. Kuvittajat ry toimii suomalaisen kuvitusalan asiantuntijana, esiinnostajana ja edunvalvojana. Kuvittajat ry:n toimintaa rahoitetaan Opetus- ja kulttuuriministeriön tuella, Kopioston jakamilla tekijänoikeuskorvauksilla ja jäsenmaksuilla.

Kuvittajat ry:n toimisto ja Galleria Kuvitus sijaitsevat Helsingin Hämeentiellä. Yhdistyksen vuonna 2018 perustettu Galleria Kuvituksen näyttelyt keskittyvät nykykuvitukseen. Näyttelyistä kerrotaan Galleria Kuvitus -podcastissa.

## ''Kuvittaja''-lehti
*Kuvittaja* on kulttuurilehti, jossa esitellään suomalaisen kuvituskentän ajankohtaisia ilmiöitä ja tekijöitä sekä perehdytään alan ammatillisiin kysymyksiin, klassikoihin ja kansainvälisiin tekijöihin. Se ilmestyy painettuna kaksi kertaa vuodessa. Lehti perustettiin vuonna 2004 ja se sai pienten aikakauslehtien yhteisjärjestö Kultti ry:n Vuoden laatulehti 2010 -kilpailussa kunniamaininnan lehden uudistamisesta. 

## Apurahat
Kuvittajat ry myöntää vuosittain kulu- ja projektiapurahoja ammattikuvittajille kuvitushankkeisiin, työskentelyedellytysten parantamiseen sekä jatkokoulutukseen. Apurahoja jaetaan tekijänoikeusjärjestö Kopioston kuvitusten käytöstä keräämistä korvauksista, jotka jyvitetään kopioinnin lajin mukaan eri järjestöille. Kuvittajat ry on jakanut apurahoja vuodesta 2005 alkaen ja vuotuinen jakosumma on kasvanut 60&nbsp;000:sta yli 300&nbsp;000:een euroon. 

## Palkinnot ja tunnustukset
### Vuoden kuvittaja

Kuvittajat ry on palkinnut Vuoden kuvittajan vuodesta 2019.

### Kieku-, Kaiku- ja Kukko-palkinto (2005–2015)
Aiemmin Kuvittajat ry jakoi joka toinen vuosi Kieku-, Kaiku- ja Kukko-palkinnot. Kieku- ja Kaiku-palkinnot jaettiin ensimmäisen kerran syksyllä 2005 ja Kukko-palkinto kesällä 2007. Kaikkien kolmen palkinnon suuruus oli 5&nbsp;000 euroa. Palkinnot olivat kollegiaalinen tunnustus ansioituneille kuvittajille. Kieku annettiin elämäntyöstä, Kaiku kuvittajatulokkaalle ja Kukko oppimateriaali- ja tietokirjakuvittajalle.

;2005
*Kieku: Aleksander Lindeberg
*Kaiku: Erika Kallasmaa o.s. Kovanen

;2007
*Kieku: Pekka Vuori
*Kaiku: Aino Havukainen ja Sami Toivonen
*Kukko: Jukka Lemmetty

;2009
*Kieku: Hannu Taina
*Kaiku: Marika Maijala
*Kukko: Gua Vainio

;2011
*Kieku: Oili Tanninen
*Kaiku: Jussi Kaakinen
*Kukko: Carlos da Cruz

;2013
*Kieku: Seppo Polameri
*Kaiku: Christer Nuutinen
*Kukko: Salla Savolainen
* Kuvitustimantti: Ville Tietäväinen

;2015
*Kieku: Kristiina Louhi
*Kaiku: Anna Emilia Laitinen
*Kukko: Laila Nevakivi

## Lähteet
Maitepunatäplä

**Maitepunatäplä** eli **lounaanpunatäplä** (*Zygaena filipendulae*) on pienehkö, punatäpliin kuuluva perhoslaji. Suomen lajiston uhanalaisarvioinnissa 2010 se on luokiteltu vaarantuneeksi (VU).

## Koko ja ulkonäkö
Maitepunatäplä muistuttaa ulkonäöltään suuresti lähilajejaan, minkä lisäksi se on ulkonäöltään huomattavan muunteleva ja laji onkin jaettu Euroopassa useisiin alalajeihin. Pohjaväriltään mustissa, vihertävän tai sinisen metallinhohtoisissa siivissä on kuusi, melko pyöreää, punaista täplää. Täplät ovat parittain siten, että siiven etureunan puolella oleva täplä on hieman lähempänä siiven tyveä ja kaikkein lähimpänä siipien tyveä olevat täplät saattavat olla osittain yhtyneet. Etusiiven alapinnalla on punertavaa kehnää, etenkin naarailla. Takasiivet ovat kirkkaanpunaiset, ja niissä on kapea musta reunus. Vartalo on täysin musta, mutta raajoissa on kuparinen hohde. Silmät ja imukärsä ovat hyvin kehittyneet ja huulirihmat ovat karvaiset. Siipiväli on 28&ndash;35&nbsp;mm.

Lajista tavataan ajoittain myös värimuotoa *f. flava*, jonka täplät ovat keltaiset. Muita värimuotoja ovat oranssitäpläinen *f. aurantia*, oranssinpunatäpläinen *f. intermedia* sekä ruskeatäpläinen *f. chrysanthemi*. Tavataan myös yksilöitä, joilla täplät ovat tavalla tai toisella poikkeavia. Näitä ovat esimerkiksi *f.cytisi*, jolla täplät ovat yhtyneet pareittain ja *f. polygalae*, jolla kaikki täplät ovat yhtyneet yhdeksi punaiseksi alueeksi. Muodoilta *f. spoliata* ja *f. quinquemaculata* puuttuu yksi täplä. Muodolla *f. costimaculata* siiven etureuna on punakehnäinen. Etelämpänä Euroopassa tavattavilta alalajeilta tunnetaan lisäksi muutamia muita poikkeavia muotoja.

Keski- ja Etelä-Euroopassa eläviä lähilajeja ovat *[[Zygaena trifolii]]*, *[[Zygaena transalpina]]*, *[[Zygaena hippocrepidis]]* sekä *[[Zygaena angelicae]]*. Näiden luotettava erottaminen maitepunatäplästä voi vaatia perhosen genitaalien tutkimista.

## Levinneisyys ja lentoaika
Euroopassa maitepunatäplä on hyvin yleinen laji ja yleisimpiä sukunsa edustajia. Sen levinneisyys ulottuu Espanjasta ja Irlannista Euroopan poikki Fennoskandian eteläosiin ja Kaukasukselle. Suomessa sitä tavataan Ahvenanmaalla sekä maan lounais- ja eteläosassa. Lajin lentoaika on heinä-elokuussa.

## Elinympäristö ja elintavat
Maitepunatäplä elää niityillä, metsäaukioilla ja rannoilla. Se suosii kalkkipitoista maastoa. Lajin esiintyminen on sidottu toukan ravintokasvin, keltamaitteen, esiintymiseen. Perhoset lentävät aurinkoisina päivinä ja käyvät ahkerasti kukilla. Laji talvehtii toukkana.

## Ravintokasvi
Toukan pääasiallinen ravintokasvi on keltamaite (*Lotus corniculatus*), etelämpänä myös muutamat muut hernekasvit

## Lähteet

## Aiheesta muualla
*Suomen Perhoset: Maitepunatäplä
*UK Safari 
* Bestimmungshilfe des Lepiforums  
* koiraan genitaalit
* naaraan genitaalit
Amyloidi

**Amyloidit** ovat proteiininpalasia, jotka syntyvät aineenvaihdunnan seurauksena. Useissa aineenvaihdunnan häiriöissä amyloidit kertyvät elimistöön *amyloidiplakiksi* aiheuttaen amyloidoosia. Sairauksia, joihin amyloidiproteiinit liittyvät, ovat esimerkiksi Parkinsonin tauti, nivelreuma ja Huntingtonin tauti.

Alzheimerin taudissa beeta-amyloidit kertyvät aivoihin amyloidiplakiksi. Siellä ne amyloidihypoteesin mukaan aiheuttavat muistista vastaavien aivosolujen kuolemaa ja ovat näin taudinkuvaan liittyvän dementian syynä.

## Sairauksia liittyen amyloidiin

## Lähteet

## Aiheesta muualla
Seiji Miyaguchi

**Seiji Miyaguchi** (15. marraskuuta 1913 – 12. huhtikuuta 1985) oli japanilainen näyttelijä, joka muistetaan varmasti parhaiten elokuvasta *[[Seitsemän samuraita]]* (1954), josta hänet palkittiin parhaasta miessivuosasta. Muuten hän on näytellyt pienissä rooleissa ja saanut harvoin päärooleja. Hän näytteli myös 1980-luvulla tehdyssä yhdysvaltalaisessa toimintaelokuvassa *[[The Challenge]]* (1982), jossa myös Toshirō Mifune näytteli.

Hän kuoli vuonna 1985 syöpään.

## Aiheesta muualla
* 
*
Udelnaja

**Udelnaja** () on historiallinen kaupunginosa Pietarissa Venäjällä. Se sijaitsee kaupungin pohjoisosassa Viipurin piirissä Suomeen johtavan rautatien varrella (Udelnajan asema). Pohjoisessa Udelnaja rajoittuu Ozerkiin ja Suvalaan, lännessä Kolomäkeen, idässä Sosnovkaan ja Lesnoihin.

Paikkakunta on saanut nimensä apanaasimaiden virastosta (ven. *Departament udelov*), jolle se kuului 1700-luvun lopulta lähtien. 1800-luvun alussa siellä toimi mallimeijeri ja myöhemmin maatalousopisto. Rautatien rakentamisen jälkeen seudulle syntyi huvila-asutusta. Vuonna 1922 Udelnaja liitettiin Pietarin kaupunkiin. 1940-luvun lopulla sinne alettiin rakentaa asuinalueita. Udelnajan metroasema avattiin vuonna 1982.

## Lähteet

## Aiheesta muualla
* Udelnaja Pietari-tietosanakirjassa
Tulisirkkuset

**Tulisirkkuset** (*Coryphospingus*) on tangarojen heimoon kuuluva varpuslintusuku. Tulisirkkusten sukuun kuuluu BirdLifen mukaan kaksi lajia.

## Tulisirkkusiin kuuluvia lajeja
* Tulikruunusirkkunen (*Coryphospingus pileatus*)
* Tulisirkkunen (*Coryphospingus cucullatus*)

## Lähteet

## Aiheesta muualla
*ITIS: Coryphospingus (englanniksi)
Huhtiyökkönen

**Huhtiyökkönen** (*Brachionycha nubeculosa*) on verraten kookas kevään yöperhoslaji.

## Koko ja ulkonäkö
Yleisväritykseltään huhtiyökkönen on vaaleanharmaa perhonen. Siipien pohjaväri on tuhkanharmaa, ja niiden kuviointi on tummaa. Keilatäplä on vaalea, mutta siinä on paksu musta reunus. Samanlainen selväpiirteinen reunus on myös vaalean munuaistäplän takaosassa. Aaltoviiva erottuu yleensä. Takasiivet ovat etusiipiä vaaleammat. Siipiväli on 49&ndash;56&nbsp;mm.

## Levinneisyys ja lentoaika
Suomessa lajia tavataan ainakin Pohjois-Pohjanmaalle saakka. Lentoaika painottuu huhtikuun loppupuoliskolle ja toukokuun alkuun.

## Elinympäristö ja elintavat
Elinympäristönään koivuvaltaista maastoa suosiva huhtiyökkönen on yöaktiivinen perhonen, joka lentää valolle. Päivisin sen voi tavata lepäämästä puunrungoilta tai rakennusten seiniltä. Talvehtii maaperässä kotelona.

## Ravintokasvi
Toukan ravintokasveja ovat monet lehtipuut, erityisesti kuitenkin koivut (*Betula* sp.). Muita huhtiyökkösen toukan ravintokasveja ovat lehmukset (*Tilia*), haapa (*Populus tremula*), vaahterat (*Acer*), jalavat (*Ulmus*), tuomi (*Prunus padus*), pajut (*Salix*), lehtokuusama (*Lonicera xylosteum*) ja paatsama (*Rhamnus frangula*).

## Lähteet

## Aiheesta muualla
*Laji.fi: Huhtiyökkönen (''Brachionycha nubeculosa'')
*Perhostutkijainseura: Huhtiyökkönen (''Brachionycha nubeculosa'')
Sirkkulit (suku)

**Sirkkulit** (*Spizella*) on sirkkulien heimoon kuuluva varpuslintusuku. Sirkkulien sukuun kuuluu BirdLifen mukaan 6 lajia.

## Sirkkuleihin kuuluvia lajeja
* Kenttäsirkkuli (*Spizella passerina*)
* Ketosirkkuli (*Spizella pusilla*)
* Marunasirkkuli (*Spizella breweri*)
* Meksikonketosirkkuli (*Spizella wortheni*)
* Nokikurkkusirkkuli (*Spizella atrogularis*)
* Sirkkasirkkuli (*Spizella pallida*)

## Lähteet

## Aiheesta muualla
*ITIS: Spizella (englanniksi)
Sessue Hayakawa

**Sessue Hayakawa** (10. kesäkuuta 1889 – 23. marraskuuta 1973) oli japanilainen näyttelijä.

## Ennen näyttelijäuraa
Hayakawa oli valmistautunut uraan merivoimissa, mutta hänen tärykalvonsa repeytyi uintionnettomuudessa, eikä hän läpäissyt armeijan kuntotestiä. Hän palasi teatteriin ja perusti keisarillisen teatteriryhmän, joka kierteli Yhdysvalloissa vuonna 1913. Siellä hänen lahjakkuutensa huomasi tuottaja Thomas H. Ince, joka tarjosi hänelle elokuvasopimusta. Sen jälkeen Hayakawa esiintyi useissa mykkäfilmeissä, kuten elokuvassa *[[Typhoon]]* (1914) ja Cecil B. DeMillen *[[Norsunluukuningas]]*-elokuvassa (1915). Nämä elokuvat tekivät Hayakawasta Hollywoodin ensimmäisen aasialais-amerikkalaisen tähden.

## Elokuvaura

Suosiostaan huolimatta Hayakawalle tarjottiin usein samantyyppisiä rooleja joko eksoottisena roistona tai rakastajana, joten hän päätti perustaa oman tuotantoyhtiönsä. Hän lainasi miljoona dollaria entiseltä opiskelijaystävältään ja perusti Hayworth Films -yhtiön vuonna 1918. Seuraavan kolmen vuoden aikana hän tuotti ja joskus näytteli vaimonsa Tsuru Aokin kanssa 23:ssa eri elokuvassa. Yhtiö menestyi hyvin. Se tuotti vuosittain kaksi miljoonaa dollaria, joten Hayakawa alkoi elää leveästi ja rakennutti jopa linnan kodikseen. Kun työt Yhdysvalloissa harvenivat, hän muutti Eurooppaan, missä hän työskenteli näyttelijänä, näytelmäkirjailijana ja kirjailijana. Hän asui Euroopassa toisen maailmansodan ajan ja siirtyi äänielokuviin projektien kuten *[[Tokio Joe]]n* (1949) kautta, jossa hän näytteli Humphrey Bogartin rinnalla. Toisen maailmansodan tapahtumiin perustuva *[[Kwai-joen silta]]* (1957) oli Hayakawan suurin menestys. Elokuvassa hän näytteli eversti Saitoa, isänmaallista japanilaista vankileirin upseeria Alec Guinnessin vastanäyttelijänä. Hayakawa sai Oscar-ehdokkuuden parhaasta miessivuosasta, ja piti roolia ja suoritustaan pitkän uransa huippuna. 

Hayakawa jäi eläkkeelle pian *Kwai-joen sillan* jälkeen vuonna 1966 ja eli zen-buddhalaisena pappina kuolemaansa asti. Hän kuoli vuonna 1973 aivoveritulppaan.

## Aiheesta muualla

* 
*
Sami Sirviö (muusikko)

**Sami Sirviö** (s. 28. toukokuuta 1970 Pyhäjärvi) on ruotsinsuomalainen rock-muusikko, joka soitti ruotsalaisessa Kent-yhtyeessä vuosina 1990–2016 sekä maaliskuussa 2025, kun Kent palasi konserttilavalle Tukholman 3Arenalla kuuden keikan verran. Nykyään hän soittaa The Mobile Homes -yhtyeessä sekä Innesi-projektissa.

Sirviö perusti Kentin yhdessä laulaja Joakim Bergin, basisti Martin Sköldin, kosketinsoittaja Thomas Bergqvistin ja rumpali Markus Mustosen kanssa vuonna 1990. 

Sirviö avioitui Jennie Perssonin kanssa vuonna 2005. Heidät vihittiin Maria Magdalenan kirkossa Tukholmassa.  

## Lähteet
Noisecontrollers

**Noisecontrollers** on hollantilainen elektronisen musiikin yhtye, joka tuottaa pääasiassa hardstyle-musiikkia. Sen perustivat musiikkituottaja ja DJ Bas Oskam ja Arjan Terpstra vuonna 2005.

## Singlet
* 2007 Noisecontrollers - Feel It
* 2007 Noisecontrollers - Creatures / Against All Odds
* 2007 Noisecontrollers - Crump / Marlboro Man / Aliens
* 2007 Noisecontrollers vs. Speedy Bass - Wanna Freak You
* 2008 Noisecontrollers - Bassleader Anthem
* 2008 Noisecontrollers - Shreek / Venom / Rushroom
* 2009 Noisecontrollers - Ctrl.Alt.Delete (In Qontrol Anthem 2009)
* 2009 Noisecontrollers - Surge Of Power EP Part 1
* 2009 Noisecontrollers - Surge Of Power EP Part 2
* 2009 Headhunterz & Wildstylez vs. Noisecontrollers - Tonight / Famous
* 2009 Noisecontrollers - Yellow Minute / Sanctus / Revolution Is Here / Attack Again
* 2010 Noisecontrollers vs. Toneshifterz - Jaydee / Empire Of The Sun
* 2010 Noisecontrollers vs. Headhunterz - The Space We Created
* 2010 Noisecontrollers - Faster 'N Further / Macabre 2010 / Club Jumper / Darkside Of Emotions
* 2010 Noisecontrollers & Psyko Punkz - Bass Mechanics / Universe
* 2011 Wildstylez & Noisecontrollers - A Different Story
* 2011 Digital Punk & Noisecontrollers - Blue Horizon
* 2011 Noisecontrollers & Wildstylez - Stardust
* 2011 Noisecontrollers - Gimme Love
* 2011 Noisecontrollers - Give It Up
* 2011 Noisecontrollers - Big Bang
* 2011 Noisecontrollers - Stella Nova
* 2011 Noisecontrollers - Unite (Official Defqon.1 Anthem 2011)
* 2012 Noisecontrollers - So High

## Remixit
* 2009 Zany  - Thugs (Noisecontrollers Remix)
* 2009 Wildstylez - KYHU (Noisecontrollers Remix)
* 2009 Brennan Heart - One Blade (Noisecontrollers Remix)
* 2009 Showtek - We live for the Music (Noisecontrollers Remix)
* 2010 Headhunterz - Forever As One (Noisecontrollers Remix)
* 2010 Brooklyn Bounce - Club Bizarre (Headhunterz & Noisecontrollers Rmx)

## Albumit
*2012 E=NC2
* 2014 All Around
Bully Beatdown

**Bully Beatdown** on Mark Burnettin luoma MTV:n tosi-tv-ohjelma. Ohjelmassa kiusaajan uhri pistää kiusaajan ohjelmaan, jossa vapaaottelijat pieksevät tämän. Eriä on kaksi, joista ensimmäinen erä on painia. Erä kestää 3 minuuttia. Kiusaaja aloittaa 5&nbsp;000 dollarista ja menettää 1&nbsp;000 dollaria joka kerta kun hän taputtaa tai luovuttaa, jolloin rahat menevät uhreille. Taputus tapahtuu kun jompikumpi joutuu joko kuristusotteeseen, jalkalukkoon, käsilukkoon tai ei muuten vaan kestä kipua. Toinen erä on potkunyrkkeilyä, joka kestää myös 3 minuuttia. Jos kiusaaja kestää koko erän hän saa itselleen 5&nbsp;000 dollaria, jos taas hän luovuttaa, tulee tyrmätyksi tai tuomari keskeyttää ottelun, kaikki rahat menevät uhreille. Juontajana toimii Jason ”Mayhem” Miller. Sarjan kolmas kausi on tehty samalla formaatilla kuin kaksi ensimmäistäkin, mutta erien pituus on kasvatettu 5 minuuttiin.

## Aiheesta muualla
*
Urawa Red Diamonds

**Urawa Red Diamonds** () on japanilainen jalkapallojoukkue, joka pelaa Japanin pääsarjan, J. Leaguen 1. divisioonassa. Seura on menestynyt etenkin 2000-luvulla, ja se on voittanut useita kansallisia kilpailuja. Aasian mestareiden liigan "Reds" on voittanut kaksi kertaa 2007 ja 2017.

## Saavutuksia
Ammattilaisjoukkueena
### Kansalliset saavutukset
*J. League 1. divisioona
**kultaa 2006
**hopeaa 2004, 2005 ja 2007
*J. League 2. divisioona
**hopeaa 2000
*Keisarin cup (kansallinen cup)
**kultaa 2005 ja 2006
*Japanin liigacup
**kultaa 2003
**hopeaa 2002 ja 2004
*Japanin supercup
**kultaa 2006
**hopeaa 2007

### Kansainväliset saavutukset
*AFC Champions League (Aasian mestareiden liiga)
**kultaa 2007, 2017
*Seurajoukkueiden maailmanmestaruuskilpailut
**pronssia 2007

## Entisiä pelaajia

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Entisiä valmentajia

*  Volker Finke (2009–2010)
*  Guido Buchwald (2004–2006)
*  Aad de Mos (1999)
*  Horst Köppel (1997)
*  Holger Osieck (1995–1996, 2007–2008)
*  Željko Petrović (2011)
*  Mihailo Petrović (2012–2017)
*  Maciej Skorża (2023, 2024–)
*  Per-Mathias Høgmo (2024)

## Lähteet

## Aiheesta muualla

*Seuran virallinen kotisivu 
*Seuran englanninkielinen kotisivu 
*Epävirallinen kannattajasivusto
Liao Bin Qu

**Liao Bin Qu** (, synt. 11. marraskuuta 1983 Guangxin maakunta, Kiina) on  kiinalainen muusikko, joka tuli tunnetuksi Twelve Girls Band-musiikkiryhmässä soittamalla diziä.

Hän on opiskellut ammattimaista dizin-, xiaon- ja hulusinsoittoa Central Conservatory of Musicissa.
Nathalia Dill

**Nathalia Goyannes Dill Orrico** (s. 24. maaliskuuta 1986 Rio de Janeiro) on brasilialainen näyttelijä.

## Elokuvia
*2007 - *[[Tropa de Elite]]*
*2008 - *Feliz Natal*
*2008 - *Apenas o Fim*

## Televisioesiintymisiä
*2006 - *Mandrake*
*2007 - *Malhação*
*2009 - *Paraíso* 
*2009 - *Dó-Ré-Mi-Fãbrica* 
*2010 - *Escrito nas Estrelas* 

## Aiheesta muualla
*
Gao Shun

**Gao Shun** (, pinyin: Gāo Shùn; k. 198) oli Han-dynastian jälkimmäisen puoliskon ajan komentaja, joka oli kuuluisa poikkeuksellisesta rohkeudestaan. Gao Shun oli yksi kenraali ja sotaherra Lü Bun taitavimmista komentajista. Hänet tunnettiin parhaiten Xiaopein kaupungin valtauksesta ja kaupungin takaisinvaltausta kenraali Xiahou Dunin johdolla yrittäneen hyökkäyksen kukistamisesta. Samana vuonna Cao Cao kuitenkin hyökkäsi Lü Bunin tukikohtaan Xiapin ja valloitti sen. Gao Shun ja Lü Bun surmattiin kaupungin valtaamisen jälkeen.

## Gao Shun Kolmen kuningaskunnan kertomuksessa

Sanguo yanyi eli *Kolmen kuningaskunnan kertomus* on 1300-luvulla kirjoitettu teos, jonka 18. luvussa mainitaan Gao Shunin kaksintaistelleen Xiahou Dunin kanssa Xiaopein kaupungin lähellä.

Noin 40-50 erän jälkeen Gao Shun joutui vetäytymään. Xiahou Dun seurasi hevosella Gao Shunia syvälle vihollislinjojen taa. Lopulta Cao Xing, Gao Shunin alainen, salaa ampui nuolen kohti Xiahou Dunia. Nuoli osui Xiahou Dunin vasempaan silmään, joka kiskaisi nuolen irti ja nielaisi siihen tarttuneen silmämunan. Tämän jälkeen Xiahou Dun ratsasti suoraan kohti Cao Xingiä, joka ei ehtinyt reagoida ja jäi vihollisen ratsun jalkoihin. Tämän jälkeen Gao Shun kääntyi ympäri ja kokosi joukkonsa kukistaakseen Xiahou Dunin.
Stana Katic

**Stana Katic** (s. 26. huhtikuuta 1978 Hamilton, Ontario, Kanada) on kanadalainen näyttelijä, joka tunnetaan etsivä Kate Beckettin roolista Castle-televisiosarjassa. Katic on myös ääninäyttelijänä vuoden 2011 aikana ilmestyvässä ** -videopelissä.

Katic kävi Länsi-Auroran yläkoulua ja opiskeli DePaulin yliopistossa näyttelijäksi. Hän puhuu englannin, serbokroaatin sloveenin, ranskan ja italian kieliä.

## Filmografia

## Lähteet

## Aiheesta muualla
* Stana Katicin virallinen sivusto
Ralf Hauptmann

**Ralf Hauptmann** (s. 20. syyskuuta 1968 Eberswalde Saksan demokraattinen tasavalta) on saksalainen entinen jalkapalloilija.

## Ura
Hauptmann aloitti jalkapallon BSG Stahl Riesassa, jossa hän pelasi vuoteen 1981 saakka. Tällöin Hauptmann siirtyi Dynamo Dresdenin organisaatioon, jossa hän nousi edustusjoukkueeseen vuonna 1987. Hauptmann pelasi seurassa vuoteen 1993, jonka jälkeen hän siirtyi FC Kölniin. Kölnissä hän pelasi vuoteen 2001 saakka. Hauptmann lopetteli uraansa Chemnitzer FC:n paidassa vuosina 2001–2003.

Hauptmann pelasi DDR:n maajoukkueessa neljä ottelua. Hän oli myös mukana maan juniorimaajoukkueissa.

## Lähteet
Abdelhamid Kermali

**Abdelhamid Kermali** (, s. 24. huhtikuuta 1931, k. 13. huhtikuuta 2013) oli algerialainen laitahyökkääjänä pelannut jalkapalloilija ja jalkapallovalmentaja.

## Ura

Kermali aloitti jalkapalloilun 13-vuotiaana USFM Sétifissä, josta hän siirtyi myöhemmin USM Algerin junioreihin. Vuonna 1950 Kermali nousi edustusjoukkueessa ja teki ensimmäisessä ottelussaan kaksi maalia tultuaan vaihdosta kentälle. Samaisen kauden aikana Kermali sai kuitenkin kahden vuoden kilpailukiellon ja hän matkusti Ranskaan.

Saavuttuaan Alsaceen silloinen amatööriseura FC Mulhouse tarjosi Kermalille pelipaikkaa joukkueesta. Hän pelasi joukkueessa kaksi kautta, kunnes vuonna 1953 Ligue 2:ssa pelannut AS Cannes kiinnostui tarjoamaan Kermalille ammattilaissopimusta. Hän vietti seurassa kaksi kautta pelaten yhteensä 71 ottelua. Kaudeksi 1955–1956 Ranskan pääsarjaan noussut Lyon sai hankittua Kermalin joukkueeseensa, jossa hän pelasi 65 ottelua ennen kuin Kermalin ura loppui kesken matkatessaan kesken loppukauden huhtikuussa 1958 takaisin Algeriaan.

## Valmennusura
Kermali aloitti valmentamisen vuonna 1964 palattuaan takaisin Sétifiin, jossa hän valmensi paikallista seuraa ES Sétifiä. Kermali saavutti joukkueen valmentajana Algerian cupin mestaruuden vuonna 1967. Sittemmin hän valmensi 1970-luvun alussa MC Algerin Algerian mestariksi.

Vuonna 1979 Kermali johdatti yhdessä päävalmentaja Rachid Hanifin kanssa Algerian alle 20-vuotiaiden maajoukkueen vuoden 1979 nuorten MM-kisoissa puolivälieriin, jossa se hävisi Argentiinalle 5–0. Sittemmin Kermalin otettua Algerian maajoukkueen haltuunsa vuonna 1989 nousi hän maansa arvostetuimpiin valmentajiin johdatettuaan Algerian Afrikan-mestariksi kotikisoissa vuonna 1990. Menestyksen myötä hän sai jatkaa päävalmentajana seuraaviin Afrikan kisoihin, mutta tällä kertaa Algeria jäi alkulohkoon.

1990-luvun lopulla Kermali pääsi takaisin menestyksen tielle, kun hän johdatti toistamiseen MC Algerin Algerian mestariksi vuonna 1999. Sittemmin Kermali sai toimia hetkellisesti Algerian maajoukkueen päävalmentajana vuonna 2001.

### Meriitit
*Algerian cup: 1967
*Algerian mestaruus: 1972, 1999
*Afrikan mestaruus: 1990
* Afro-Aasian cup: 1991

## Lähteet
Gert Heidler

**Gert Heidler** (s. 30. tammikuuta 1948 Drauschkowitz, Saksa) on saksalainen entinen jalkapalloilija.

## Ura
Heidler aloitti jalkapallon Vorwärtz Bautzenissa vuonna 1958. Hän pelasi seurassa kahdeksan vuotta ennen siirtymistään FSV Budissa Bautzeniin, joka pelasi DDR-Ligassa. Heidler pelasi seurassa joulukuuhun 1967 saakka, jonka jälkeen hän siirtyi Dynamo Dresdeniin. Dynamossa Heidler voitti viisi kertaa DDR-Oberligan mestaruuden, sekä pelasi 267 Oberliga-ottelua seurassa. Kaiken kaikkiaan Heidler edusti seuraa 699 pelissä. Pelaajauran jälkeen Heidler toimi Dynamossa valmentajaringissä, sekä valmensi seuran juniorijoukkueita. Lisäksi hän on toiminut FSV Lokomotive Dresdenin ja VfL Pirna-Copitzin valmentajana.

Heidler pelasi DDR:n juniorimaajoukkueissa lukuisia kertoja. DDR:n maajoukkuetta hän edusti kaksitoista kertaa. Heidler oli myös mukana voittamassa olympiakultaa Montrealissa 1976.

## Lähteet

## Aiheesta muualla
Werner Voigt

**Werner Voigt** (26. kesäkuuta 1947 – 22. huhtikuuta 2023) oli saksalainen jalkapallovalmentaja ja keskikenttäpelaaja. 

## Ura pelaajana

Voigt aloitti pelaajauransa juniorina kotikaupunkinsa Windaun SG Niederlehmessä ja Dynamo Königs Wusterhausenissa. Vuonna 1964 hän siirtyi Berliner FC Dynamon juniorijoukkueeseen, josta nousi edustusmiehistöön 1968. Voigt edusti Stasin joukkueena tunnettua Dynamoa viiden kauden ajan, muttei onnistunut nousemaan vakiomiehistöön. Otteluita DDR-Oberligassa kertyi vain 26.

Voigt siirtyi vuonna 1973 1. FC Union Berliniin, jossa pelasi kaksi kautta. Peliaikaa tuli enemmän kuin Dynamossa, mutta Voigt ei edelleenkään ollut avauskokoonpanon vakiomiehiä. Hän jätti Unionin 1975 ja pelasi uransa viimeisen kauden FSV Union Fürstenwaldessa.

## Ura valmentajana

Pelaajauransa jälkeen Voigt jatkoi uraansa jalkapallon parissa valmennustehtävissä. Hän toimi Berliner FC Dynamon juniori- ja reservivalmentajana. Vuonna 1986 hän siirtyi FC Hansa Rostockin päävalmentajaksi. Hän nosti debyyttikaudellaan seuran DDR-Oberligaan sekä FDGB-Pokalin finaaliin ja luotsasi sen parhaimmillaan liigassa neljänneksi kaudella 1988/89. Voigtin johdolla Hansa Rostock pelasi myös UEFA Cupissa kaudella 1989/90, mutta putosi jo ensimmäisellä kierroksella.

Kauden 1989/90 jälkeen Voigt sai tehdä Hansa Rostockissa tilaa Uwe Reindersille ja heinäkuussa 1990 hän itse siirtyi DDR-Ligasta pudonneen 1. FC Union Berlinin päävalmentajaksi. Kahden Union-kauden ja Saksan jälleenyhdistymisen jälkeen Voigt jatkoi uraansa FC Stahl Brandenburgissa. Voigtin ura jatkui tämänkin jälkeen entisissä DDR-seuroissa, Berliner FC Dynamossa ja Dynamo Dresdenissä. Saatuaan potkut Dresdenistä joulukuussa 1998 Voigt oli vuosia sivussa valmennustehtävistä, kunnes siirtyi kesällä 2004 1. FC Union Berlinin reservijoukkueen peräsimeen. Syyskuussa 2004 hän nousi edustusjoukkueen valmentajaksi, mutta sai potkut jo joulukuussa.

Kesällä 2005 Voigtista tuli SV Lichtenbergin päävalmentaja. Hän valmensi seuraa kolme kautta NFV-Verbandsligassa ja saavutti parhaimmillaan toiseksi 2007/08.

### Meriitit valmentajana

* DDR-Liga: 1987
* FDGB-Pokal
**Hopeaa: 1987

## Lähteet
Telinevoimistelun Euroopan-mestaruuskilpailut 2010

**Vuoden 2010 telinevoimistelun Euroopan-mestaruuskilpailut** järjestettiin Birminghamissa, Yhdistyneessä kuningaskunnassa 21. huhtikuuta – 2. toukokuuta. Yksilökilpailun moniottelut eivät kuuluneet kisojen ohjelmaan.

## Mitalistit
### Miehet

### Naiset

## Tulokset

### Miesten hyppy

## Mitalitaulukko

## Lähteet
*Yle Urheilu

## Aiheesta muualla
*Viralliset kisasivut
Jörg Stübner

**Jörg Stübner** (23. heinäkuuta 1965 – 24. kesäkuuta 2019) oli entinen saksalainen jalkapalloilija, Hän pelasi pääosan urastaan, 182  Oberliga-ottelua,   Dynamo Dresdenin keskikenttäpelaajana, ja teki 14 maalia.  Itä-Saksan jalkapallomaajoukkueessa hän pelasi 47 ottelua vuosina 1984-1990.

## Lähteet
Günter Schröter

**Günter Schröter** (3. toukokuuta 1927 – 10. helmikuuta 2016 Berliini) oli saksalainen jalkapalloilija. Hän pelasi Dynamo Dresdenissä vuosina 1950–1954 ja Dynamo Berlinissä vuosina 1954–1964. Itä-Saksan jalkapallomaajoukkueessa hän pelasi 39 ottelua  ja teki 13 maalia.

## Lähteet
Kim Böling

**Kim Böling** (s. 4. helmikuuta 1992 Närpiö) on suomalainen jalkapalloilija. Hän on pelipaikaltaan hyökkäävä keskikenttäpelaaja, joka voi pelata myös molemmilla laidoilla ja hyökkääjänä.

Böling on Närpes Kraftin kasvatti. Hän pelasi närpiöläisjoukkueessa kakkosessa vuodet 2006–2009. Kausina 2010–2013 ja 2017 Böling edusti Veikkausliigassa pelannutta Vaasan Palloseuraa. Hän on pelannut poikamaajoukkueissa 26 kertaa 2007–2010.

## Lähteet

## Aiheesta muualla
* Esittely VPS:n sivuilla
Detlef Schößler

**Detlef Schößler** (s. 3. lokakuuta 1962) on entinen saksalainen jalkapalloilija, joka siirtyi aktiiviuransa jälkeen valmentajaksi. Hän pelasi  FC Magdeburgissa 168 liigaottelua vuosina 1979-1989, ja Dynamo Dresdenissä 150 ottelua vuosina 1989-1995.   Itä-Saksan jalkapallomaajoukkueessa hän pelasi 18 ottelua vuosina 1986-1990.

## Lähteet
Arnold Vosloo

**Arnold Vosloo** (s. 16. kesäkuuta 1962 Pretoria, Etelä-Afrikka) on afrikkalaissyntyinen yhdysvaltalainen näyttelijä. Hän on tullut tunnetuksi ylipappi Imhotepin roolistaan elokuvissa *[[Muumio (vuoden 1999 elokuva)|Muumio]]* ja *[[Muumion paluu]]* sekä Habib Marwanin roolista televisiosarjassa *[[24 (televisiosarja)|24]]*.

## Aiheesta muualla
*
Talatšyn

**Talatšyn** () eli **Tolotšin** (; , , ) on pieni kaupunki ja samanniminen piiri Valko-Venäjän koillisosassa Vitsebskin alueella. Vuoden 2009 väestönlaskennan aikaan hallintopiirissä asui 28&nbsp;565 asukasta, mistä Talatšyn kaupungissa 10&nbsp;155 ja Koh’anavan kaupunkimaisessa taajamassa 4&nbsp;327 asukasta. Loput Talatšinskin piirin väestöstä olivat maaseutuasukkaita.

Talatšyn on pääkaupunki Minskistä itään johtavan junaradan varrella. Valko-Venäjän rautateiden Minskin lähiliikenteen Oršan radan junat pysähtyvät Talatšynissä usealla asemalla tai seisakkeella. Länsilounaassa sijaitsevaan Minskiin on matkaa maanteitse 162 kilometriä ja naapurikaupunki Oršaan idässä 52 kilometriä. Nopea Varsova-Brest-Minsk-Orša-Moskova-valtatie E30 (M1) ohittaa Talatšynin keskustan 5 kilometrin etäisyydeltä pohjoisesta. Lähin piiri (raion) Talatšynin länsipuolella Minskin alueella on Krupki.

## Lähteet

## Aiheesta muualla

* Lyhyt kaupunkikuvaus (BYcity.org) 
* Kaupunkikartta (BYcity.org) 
* WikiMapia karttalinkki Talatšyniin, kohteiden selitykset  tai 
* Минское отделение Белорусской железной дороги - Выберите станцию -  Minskin lähijunien sivusto reitteineen ja aikatauluineen - Talatšynin aseman aikataulut (Valko-Venäjän rautateiden Minskin osasto) 
* Talatšynin piiristä  (vlib.by) 
* Valokuvia Talatšynin historiallisista rakennuksista ja muista kohteista 
* Valokuvia piiristä (Radzima.org) ,  ja 
* Valokuvia kaupungista (Radzima.org) ,  ja 
* Valko-Venäjän Ilmatieteen laitoksen sääennuste kaupunkiin 
* Toinen sääennuste paikkunnalle 
* Forecan sääennuste paikkakunnalle
The CW Television Network

**The CW Television Network** (**The CW**) on yhdysvaltalainen televisiokanava, joka aloitti lähetyksensä 18. syyskuuta 2006. The CW on CBS- ja The WB Television Network -televisioyhtiöiden yhteisyritys, joka esittää oman ohjelmistonsa lisäksi lopetettujen UPN:n (CBS:n omistama kanava) ja The WB:n ohjelmia. 

## The CW:n ohjelmia
* *[[90210]]*
* *[[Arrow (televisiosarja)|Arrow]]*
* *[[Carrien päiväkirjat]]* (*The Carrie Diaries*)
* *[[Dynastia (vuoden 2017 televisiosarja)|Dynastia]]* (*Dynasty*)
* *[[Eloonjääneet]]* (*The 100*)
* *[[The Flash (vuoden 2014 televisiosarja)|The Flash]]*
* *[[Gossip Girl]]*
* *[[Huippumalli haussa]]* (*America’s Next Top Model*)
* *[[iZombie]]*
* *[[Jane the Virgin]]*
* *[[Legacies]]*
* *[[Legends of Tomorrow]]*
* *[[Melrose Place]]*
* *[[Nikita (vuoden 2010 televisiosarja)|Nikita]]*
* *[[Noitapiiri]]* (*The Secret Circle*)
* *[[Riverdale]]*
* *[[Smallville]]*
* *[[Supergirl]]*
* *[[Supernatural]]*
* *[[Sydänmailla (yhdysvaltalainen televisiosarja)|Sydänmailla]]* (*Hart of Dixie*)
* *[[The Tomorrow People]]*
* *[[Tunteet pelissä]]* (*One Tree Hill*)
* *[[Valtiatar]]* (*Reign*)
* *[[Vampyyrien sukua]]* (*The Originals*)
* *[[Vampyyripäiväkirjat]]* (*The Vampire Diaries*)
* *[[Vixen (nettisarja)|Vixen]]*

## Aiheesta muualla
* The CW:n virallinen sivusto
Bernd Jakubowski

**Bernd Jakubowski** (10. joulukuuta 1952 Rostock – 25. heinäkuuta 2007) oli itäsaksalainen jalkapallomaalivahti.

Jakubowskin ura alkoi Hansa Rostockissa. Hän siirtyi Dynamo Dresdeniin 1977 ja pelasi seurassa uransa loppuun asti voittaen liigamestaruuden kahdesti ja cupin kolmesti. Jakubowski edusti seuraa 183 liiga- ja 31 eurocupottelussa. Jakubowski voitti DDR:n maajoukkueessa hopeaa Moskovan olympialaisissa 1980.

Pelaajauran päättymisen jälkeen Jakubowski työskenteli Dynamo Dresdenissä muun muassa urheilutoimenjohtajana ja apulaisvalmentajana.

## Lähteet
Sufficiently Breathless

**Sufficiently Breathless** on Captain Beyondin studioalbumi vuodelta 1973. Edelliseen levyyn verrattuna albumi on musiikillisesti kevyempi. Kokoonpanoa oli täydennetty kosketinsoittajalla ja perkussionistilla, jotka toivat musiikkiin jazzmaisia vaikutteita.

Albumin teko kärsi miehistönvaihdoksista ja huonosta levy-yhtiön tuesta, joiden seurauksena yhtye hajosi vuoden 1973 lopussa. 

## Kappaleet

#"Sufficiently Breathless" - 5:15
#"Bright Blue Tango" - 4:11
#"Drifting in Space" - 3:12
#"Evil Men" - 4:51
#"Starglow Energy" - 5:04
#"Distant Sun" - 4:42
#"Voyages of Past Travellers" - 1:46
#"Everything's a Circle" - 4:14

*kaikki kappaleet Lee Dorman

## Muusikot

*Lee Dorman: basso
*Guille Garcia: perkussiot
*Larry "Rhino" Reinhardt: kitarat
*Rod Evans: laulu
*Marty Rodriguez: rummut, taustalaulu
*Reese Wynans: kosketinsoittimet

*Paul Hornsby: urut kappaleessa "Starglow Energy"
Perun presidentti

**Perun presidentti** on Perun valtionpäämies, joka valitaan viiden vuoden välein. Istuva presidentti ei saa asettua ehdolle toiselle kaudelle, mutta entinen presidentti voi asettua ehdolle. Vaaleissa järjestetään tarvittaessa toinen kierros.

Maan perustuslain mukaan presidentiksi valittavan henkilön tulee olla syntyperäinen Perun kansalainen, vähintään 35-vuotias ja nauttia täysiä poliittisia oikeuksia. Presidentinvaalien yhteydessä valitaan myös kaksi varapresidenttiä, joille on asetettu presidentin kanssa samat pätevyysvaatimukset ja virkakausien rajoitukset.

## Perun protektoraatti (1821–1822)

Perun protektoraatti perustettiin 3. elokuuta 1821. Protektoraatti kesti 20. syyskuuta 1822 asti. 

### Peru-Bolivian konfederaatio   (1836–1839)
Vuonna 1836 maan eteläpuoli julistettiin itsenäiseksi Etelä-Perun tasavallan perustamisen myötä, kun taas Pohjois-Perun aleella perustettiin  Pohjois-Perun tasavalta. Nämä kaksi valtiota olivat Bolivian tasavallan kanssa perustamassa Perun-Bolivian konfederaatiota 28. lokakuuta 1836. Marsalkka Andrés de Santa Cruz toimi konfederaation  korkeimmana suojelijana. Samanaikaisesti tasavallan tosiasiallista valtaa pitivät kunkin alueen omat presidentit. Peru-Bolivian konfederaatio purkautui 25. elokuuta 1839.

#### Pohjois-Perun tasavalta (1836–1839)
Pohjois-Perun tasavalta 

#### Etelä-Perun tasavalta (1836–1839)
Etelä-Perun tasavalta 

## Perun tasavalta (1822–1836)
Perun tasavalta perustettiin 28. heinäkuuta 1821. Sen perustuslaki hyväksytiin 20. syyskuuta 1822. Tasavalta kesti aina 11. elokuuta 1836 

## Perun tasavalta (vuodesta 1839)
Perun tasavallan uudelleen perustaminen 25. elokuuta 1839.

## Lähteet

## Aiheesta muualla
Erkki ja Leena

**Erkki ja Leena** on suomalaisen Popeda-yhtyeen kappale ja järjestyksessään toinen single. Se julkaistiin syyskuussa 1978. "Erkki ja Leena" on Ilari Ainialan ja Pate Mustajärven suomennos Wayne Countyn kappaleesta "Eddie and Sheena". Kappale julkaistiin alun perin osoittamaan, ettei Popeda kuulunut "rasvapäihin" eikä "punkkeihin". Single äänitettiin MSL-studiossa.

Hilse-levymerkillä työskennelleet kritisoivat myöhemmin singlen "huolimattomasti piirrettyä kantta". Kimmo Miettisen mielestä "Erkin" eli kuvassa esiintyvän "diinarin" puvun olisi pitänyt olla enemmän diinarin näköinen. Erkki ja Leena oli MSL-studion ensimmäinen julkaisu.

## Kokoonpano
* Pate Mustajärvi – laulu
* Arwo Mikkonen – kitara
* Ari Puukka – kitara
* Ilari Ainiala – bassokitara
* Kai Holm – rummut

## Aiheesta muualla
* Erkki ja Leena / Sammakkalaulu discogs.com -sivustolla
Sinisirkkuset

**Sinisirkkuset** (*Amaurospiza*) on kardinaalien heimoon kuuluva varpuslintusuku. Aiemmin suku luokiteltiin sirkkujen heimoon. Sinisirkkusten sukuun kuuluu BirdLifen mukaan kolme lajia. Monissa lähteissä sukuun on sijoitettu enemmän kuin kaksi lajia.

## Sinisirkkusiin kuuluvia lajeja
* Caroninsinisirkkunen (*Amaurospiza carrizalensis*)
* Sinisirkkunen (*Amaurospiza concolor*)
* Tummasinisirkkunen (*Amaurospiza moesta*)

## Lähteet

## Aiheesta muualla
*ITIS: Amaurospiza
Liège–Bastogne–Liège 2010

**Liège–Bastogne–Liège 2010** oli järjestyksessään 96. maantiepyöräilyn Liège–Bastogne–Liège-kilpailu. Se käytiin 258&nbsp;kilometrin reitillä Liègestä Bastognen kautta Ans'iin 25. huhtikuuta 2010.

Aleksandr Vinokurov voitti kilpailun pudotettuaan irtiottokumppaninsa Aleksandr Kolobnevin kyydistään kilpailun päättäneessä ylämäessä noin 500&nbsp;metriä ennen maalia. Kaksikko oli karannut muilta kärkiajajilta noin 17&nbsp;kilometriä ennen maalia Vinokurovin iskun seurauksena. Alejandro Valverde sijoittui alun perin kolmanneksi kukistettuaan loppukirissä Philippe Gilbertin ja Cadel Evansin. Valverde kuitenkin hylättiin hänen saatuaan takautuvasti kahden vuoden kilpailukiellon 1. tammikuuta 2010 alkaen. 

## Tulokset
Lähde: Cycling Archives

## Reitin nousut
Lähde: LeTour

## Osallistuneet tallit
Kilpailussa olivat mukana seuraavat joukkueet:
*UCI ProTour -tallit: Ag2r-La Mondiale, Astana, Caisse d'Epargne, Euskaltel-Euskadi, Française des Jeux, Garmin-Transitions, Katjuša, Lampre-Farnese Vini, Liquigas-Doimo, Omega Pharma-Lotto, Quick Step, Rabobank, Team HTC-Columbia, Team Milram, Team RadioShack, Team Saxo Bank ja Team Sky

*UCI Continental Circuits -tallit: Acqua & Sapone, Androni Giocattoli, Bbox Bouygues Télécom, BMC Racing Team, Cervélo TestTeam, Cofidis, Landbouwkrediet, Saur-Sojasun ja Topsport Vlaanderen-Mercator.

## Lähteet
Ilari Talvitie

**Ilari Talvitie** (s. 2. marraskuuta 1990) on suomalainen salibandynpelaaja. Pelipaikaltaan hän on puolustaja. Kaudesta 2010–2011 alkaen hän on pelannut Espoon Oilersissa. Aiemmin hän pelasi Kirkkonummi Rangersissa 1996–2009, josta edustusjoukkueessa 2004–2009 tehopisteillä 26+21=47. 

## Lähteet
ISK

**ISK** viittaa seuraaviin asioihin:

* Islannin kruunu, valuutta
* Iso suomen kielioppi, tietokirja
* Itä-Suomen koulu, oppilaitos
* Itäsuomenkarja, nautarotu
Cold Lake

**Cold Lake** voi viitata seuraaviin asioihin:

* Cold Lake, järvi Albertan provinssissa, Kanadassa.
* Cold Lake, kaupunki Albertan provinssissa, Kanadassa.
* Cold Lake, Celtic Frost yhtyeen albumi.